[bookmark: _GoBack]VENDIM 

Gjykata Kushtetuese e Republikës së Shqipërisë, e përbërë nga: 
Rustem Gjata, 		Kryetar i Gjykatës Kushtetuese, 
Hilmi Dak1i, 		Anëtar i 	““
Zija Vuci, 		Anëtar i 	““
Alfred Karamuço, 	Anëtar i	““
Halil Kopani, 		Anëtar i	 ““
Kristofor Peçi, 		Anëtar i	““
Veli Budo, 		Anëtar i 	““
me sekretare Drita Filto, më datën 11.7.1997, mori në shqyrtim në seancë gjyqësore me dyer të hapura çështjen nr.38 Akti që i përket: 

KËRKUES: 

1. PARTIA LËVIZJA E LEGALITETIT, në mungesë.
2. PAULIN SKANDAJ, kandidat për deputet i Partisë Lëvizja e Legalitetit. 
3. PARTIA DEMOKRISTIANE, e përfaqësuar nga Z.Gasper Madhi e Av.Shqipe Koçiu. 
SUBJEKT I INTERESUAR: KOMISIONI QENDROR I ZGJEDHJEVE, i përfaqësuar nga sekretari, Z. Thimjo Kondi. 

OBJEKTI: 

Shfuqizimin e vendimit nr.1281, datë 7.7.1997 të Komisionit Qendror të Zgjedhjeve, që i përket zonës nr.19. 

GJYKATA KUSHTETUESE, pasi dëgjoi kandidatin për deputet, përfaqësuesen e Partisë Demokristiane, subjektin e interesuar, si dhe bisedoi çështjen në tërësi, 

V Ë R E N: 

Komisioni Qendror i Zgjedhjeve me vendimin e tij nr.1281, datë 4.7.1997 të komunikuar më datë 7.7.1997, duke konstatuar se komisioni i zonës nr.19 Lezhë nuk ka hartuar procesverbalin e përfundimit të votimit ka nxjerrë vetë rezultatin e votimit mbi bazën e procesverbaleve të 35 qendrave të votimit, duke arritur në përfundimin se në atë zonë duhet të zhvillohet balotazhi midis kandidatit Ndrec Mark Pema i Partisë Socialiste dhe Kol Nik Biba i Partisë Demokristiane.
Partia Lëvizja e Legalitetit duke e kundërshtuar vendimin e sipërm të Komisionit Qendror të Zgjedhjeve, ka pretenduar se balotazhi duhet të zhvillohej midis kandidatit të Partisë Socialiste dhe kandidatit të Partisë Lëvizja e Legalitetit, pasi ky i fundit ka fituar më shumë vota nga ai i Partisë Demokristiane.
Nga verifikimi i procesverbaleve të qendrave të votimit dhe dokumentave të tjera, të hartuara ditën e zgjedhjeve, më 29.7.1997, rezulton se pretendimet e anës kërkuese janë të pabazuara. Rezultatet e nxjerra në bazë të të dhënave të procesverbaleve nga ana e Komisionit Qendror të Zgjedhjeve janë të sakta.


PËR KËTO ARSYE,

 Gjykata Kushtetuese e Republikës së Shqipërisë, në bazë të neneve 26 e vijues të ligjit nr.7561, datë 29.4.1992 "Për disa ndryshime e plotësime në ligjin nr.7491, datë 29.4.1991 "Për dispozitat kryesore kushtetuese", njëzëri, 

VENDOSI: 

Rrëzimin e kërkesave. 
Ky vendim është përfundimtar dhe i formës së prerë. 
Tiranë, më 19.7.1997 



